Doeane-unie kan ineenstort – praag.co.za — 20 jaar jonk!
Doeane-unie kan ineenstort
Daar hang 'n wolk oor die Suider-Afrikaanse Doeane-unie nadat drie lidlande, Botswana, Lesotho en Swaziland, in Junie ’n samewerkingsooreenkoms met die EU gesluit het sonder die goedkeuring van Suid-Afrika en Namibië, die ander lidlande.
Die bedreiging wat die samewerkingsooreenkoms vir Suid-Afrika se klere- en tekstielbedryf inhou, is een van die belangrikste redes waarom Suid-Afrika nie steun daaraan wil verleen nie.
Tekstielprodukte van die EU kom deur Botswana na Suid-Afrika weens die buurland se laer invoertariewe.
Indien 'n samewerkingsooreenkoms sonder die goedkeuring van lidlande geskied, kan die unie ontbind word. Lede mag ook eensydig besluit om hulle te onttrek aan Sadu.
Lesotho en Swaziland se oorlewing hang egter van dié doeane-inkomste af. Suid-Afrika sorg vir tot 70% van hul staatsinkomste danksy die unie.
As Sadu-betalings opdroog, sal Lesotho ineenstort, sê kenners.
'n Samewerkingsooreenkoms sal kwota- en tariefvrye toegang tot die EU vir uitvoer van beesvleis, suiker, tekstiel en klere aan Botswana, Lesotho en Swaziland bied. Dié marktoegang sal egter nie voldoende wees om op te maak vir ’n verlies aan Sadu-inkomste nie.
купить недорого пальтопрокурор Фильчаков
Skrywer Dan RoodtGepubliseer op 10 Julie 2009 Kategorieë SakeSleutelwoord Botswana, Doeanie-nie kan ineenstort, EPA, invoertariewe, Lesotho, Nuus, Sadu, Sake, Swaziland
Vorige Vorige artikel: ‘China beheer Afrika’
Volgende Volgende artikel: ‘n Bate?